
Comisia pentru buget, 

finanţe şi bănci
AVIZ

	
	asupra propunerii legislative privind statutul special al femeii care munceşte, exclusiv în gospodăria personală
	


Cu adresa nr. 104  din 23 iunie 1997, Biroul Permanent, conform art. 86   din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind statutul special al femeii care munceşte, exclusiv în gospodăria personală. 

In urma examinării, în şedinţa din data de 03.09.1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele motive : 

- Drepturile de asigurări sociale şi de şomaj se acordă persoanelor care au obligaţia de a contribuii la constituirea fondurilor respective:

- Influenţele financiare asupra bugetului de stat, dacă s-a acordat dreptul prevăzut la art.1 (1) din  propunerea legislativă s-ar ridica la 1032 miliarde anual în condiţiile în care resursele bugetare sunt limitate;

- In conformitate cu prevederile art.10 (2) din Legea nr.72/1996 privind finanţele publice propunerile de acte normative care atrag micşorarea veniturilor sau majorarea cheltuielilor trebuie să indice şi sursele necesare de acoperire.

